**Mal: Mandat for faglig utvalg**

I forskrift om regler om formene for menighetsrådets og kirkelig fellesråds virksomhet § 8 står det: «Menighetsrådet/kirkelig fellesråd kan oppnevne utvalg til forberedende behandling av saker som hører inn under rådet, til å utføre særskilte verv, til å lede grener av rådets virksomhet og til å utføre særskilt angitte oppgaver innen rådets ansvarsområde. Til slike utvalg kan det velges også andre enn rådets medlemmer. Begge kjønn skal om mulig være representert.

Slike utvalg kan tildeles avgjørelsesmyndighet i alle saker som er lagt inn under utvalgets mandat hvor ikke annet er bestemt eller følger av lov.»

Et **menighetsutvalg** er å forstå som et utvalg i en menighet som har ansvar for et geografisk avgrenset område i menigheten, ofte om ikke nødvendigvis, et tidligere eget sokn.

# Mandat for xxx menighetsutvalg

## Sammensetning, konstituering og funksjonstid

XXX Menighetsutvalg er et underutvalg under XXX menighetsråd og består av 4 faste medlemmer (dette kan variere), 2 varamedlemmer og den prest som har ansvar for denne delen av menigheten.

Menighetsutvalget oppnevnes av menighetsrådet

Minst ett av utvalgets medlemmer skal være medlem (eller varamedlem) av XXX menighetsråd.

Utvalget konstituerer seg selv

Det geografiske området som menighetsutvalget har ansvaret for er slikt avgrenset (her beskrives området slik at det ikke kan skapes noen konflikter).

Medlemmene i menighetsutvalget oppnevnes for en periode på 2 år. (ved nytt menighetsråd må mandatet og oppnevning fornyes)

Uklarheter og eventuelt endringer i mandatet for menighetsutvalget avgjøres av menighetsrådet.

## Formål

Menighetsutvalget skal ha sin oppmerksomhet henvendt på alt som kan gjøres for å vekke og nære det kristelige liv i det avgrensende geografiske området som menighetsutvalget har fått delegert myndighet for.

Menighetsutvalget skal arbeide lojalt for å oppfylle Menighetsrådet vedtatte planer.

## Ansvarsområde

(dette må defineres nærmere for hvert enkelt tilfelle, men det bør sies noe om følgende punkter)

* Hva utvalget disponerer av økonomiske midler (f. eks egen budsjettpost)
* Et menighetsutvalg kan ikke forplikte menigheten økonomisk og avtalemessig utover det som er avtalt med menighetsrådet.
* Menighetsutvalget kan selv nedsette underutvalg for ulike oppgaver, og rapportere til menighetsutvalget
* Ansvar for å rekruttere og følge opp frivillige i sitt område
* Hvordan menighetsutvalget kan disponere kirker og andre menighetens bygg i området
* Forholdet til ansatte (huske å avklare med prost og kirkeverge/daglig leder)
* Ansvar for å gjøre menighetens tilbud kjent for befolkningen
* Legge til rette for godt samarbeide med utvalg, lag organisasjoner og resten av menigheten.
* Ved uttalelser til media bør dette avklares med leder i menighetsrådet
* All henvendelse til instanser utover det avgrensede området må først avklares med leder av menighetsrådet

Menighetsutvalget sender kopi av møteinnkalling, samt referat fra alle møter til leder av menighetsrådet.

Mandatet er vedtatt i xxx menighetsråd i sak xx/xx, dato.